|  |
| --- |
|  |
| Η κυπριακή αγορά μελιού |
| Συνοπτική Έρευνα Αγοράς |
|  |
| **Πρεσβεία της Ελλάδας στην Κύπρο - Γραφείο Οικονομικών & Εμπορικών Υποθέσεων** |
|  |



|  |
| --- |
| **Λευκωσία, Μάρτιος 2024** |

ΣΥΝΤΑΞΗ :

Θαλασσινός Κοτσικόνας,

Επιστημονικός Συνεργάτης Γραφείου ΟΕΥ

ΕΠΙΜΕΛΕΙΑ:

Ιωάννης Κατσάρας, Σύμβουλος ΟΕΥ Α’

**Η εγχώρια παραγωγή μελιού και οι καταναλωτικές ανάγκες**

Η κυπριακή παραγωγή μελιού προέρχεται σχεδόν αποκλειστικά από άνθη και εσπεριδοειδή, ενώ δεν περιλαμβάνει καθόλου τα κωνοφόρα (πεύκο, έλατο). Συνεπώς, τα μέλια που κυριαρχούν στην κυπριακή αγορά είναι εκείνα με έντονα γλυκιά γεύση, λόγω της υψηλής τους περιεκτικότητας σε σάκχαρα, σε αντίθεση με τα μέλια με πικρή επίγευση (όπως της καστανιάς), τα οποία είναι εισαγόμενα και λιγότερο δημοφιλή. Κυριότερες κυπριακές ποικιλίες μελιού είναι **το θυμαρίσιο μέλι και το μέλι πορτοκαλιάς** ενώ στην αγορά κυκλοφορεί ευρέως το **«μέλι ποικίλης ανθοφορίας»** το οποίο συνήθως αποτελεί μίξη των παραπάνω ανθέων.

Η πυκνότητα των μελισσιών στην ελεγχόμενη έκταση από την Κυπριακή Δημοκρατία κυμαίνεται περίπου στα 8,7 μελίσσια ανά τετ. χιλιόμετρο. Τον Δεκέμβριο 2022, τα μελίσσια ανέρχονταν σε 56.774 σε αριθμό (-1.1% συγκριτικά με το 2019) και οι εγγεγραμμένοι μελισσοκόμοι σε 698 ( -5% συγκριτικά με το 2019).

Η παραγωγή μελιού στην Κύπρο από το 2016-2022 δεν ακολουθεί σταθερή πορεία.

Το 2019, η εγχώρια παραγωγή ανήλθε σε 542 τόνους, την στιγμή που η ζήτηση ήταν 1413 τόνοι. Ο κάτωθι πίνακας καταδεικνύει την εξάρτηση της Κύπρου σε εισαγωγές μελιού καθώς και την διακύμανση στην εγχώρια παραγωγή η οποία κυμαίνεται περί τα 10kg / κυψέλη. Κύριοι λόγοι για την σχετική διακύμανση της απόδοσης-παραγωγής αποτελούν οι ιδιαίτερα ξηροθερμικές συνθήκες που επικρατούν στο νησί την περίοδο του καλοκαιριού, η μικρή σχετικά μελισσοχλωρίδα καθώς και οι πρόσφατες καταστροφικές πυρκαγιές που αφάνισαν μεγάλο μέρος της.

Την τελευταία επταετία (2022 έναντι 2016), παρατηρούμε ότι τόσο η εγχώρια παραγωγή καθώς και η ζήτηση\* έχουν σχεδόν διπλασιαστεί.

|  |
| --- |
| ΕΓΧΩΡΙΑ ΠΑΡΑΓΩΓΗ ΚΑΙ ΖΗΤΗΣΗ ΜΕΛΙΟΥ ΣΤΗΝ ΚΥΠΡΟ 2016-2022 |
| Έτος | Εγχώρια Παραγωγή σε τόνους | Συνολική Ζήτηση σε τόνους\* | Ποσοστό κάλυψης της ζήτησης από την εγχώρια παραγωγή |
| 2022 | 542 | 1413 | 37% |
| 20211 | 309 | 1074 | 28% |
| 2020 | 520 | 1224 | 42% |
| 2019 | 660 | 1290 | 51,1% |
| 2018 | 586 | 1300 | 45,1% |
| 2017 | 515 | 1318 | 39,1% |
| 2016[[1]](#footnote-1) | 246 | 815 | 30,2% |

**Πηγή: Υπουργείο Γεωργίας/Κλάδος Προστασίας Φυτών & Μελισσοκομίας**

\*η συνολική Ζήτηση σε τόνους προκύπτει από το άθροισμα της Εγχώριας Παραγωγής και των Εισαγωγών σε μέλι

Η αύξηση της παραγωγής ευνοείται και από την κρατική πολιτική για την «Ανάπτυξη της Μελισσοκομίας στην Κύπρο», η οποία εφαρμόζεται τα τελευταία χρόνια (στο πλαίσιο του Προγράμματος Αγροτικής Ανάπτυξης 2023-2027) και περιλαμβάνει ποικίλες δράσεις για την προστασία των μελισσών και την αναβάθμιση - εμπλουτισμό της μελισσοκομικής χλωρίδας.

**Εισαγωγές μελιού στην Κύπρο 2015-2023 Ιαν-Οκτ**

Οι **εισαγωγές μελιού** στην Κύπρο δεν παρουσιάζουν σταθερή πορεία, όπως φαίνεται και από τον σχετικό πίνακα, ενώ, ειδικά την τελευταία τριετία, η τάση τους παρουσιάζει ελαφρά αυξομείωση. Το 2023 (Ιαν-Οκτ), ανήλθαν σε 1,666 εκ. Ευρώ, που αντιστοιχούσαν σε 591,4 τόνους (με μέση τιμή εισαγωγής τα 2,81 Ευρώ το κιλό). Επίσης, παρατηρούμε ότι η μέση χονδρική τιμή του μελιού που εισάγεται στην κυπριακή αγορά τείνει να μειώνεται συνεχώς (από 3,06 Ευρώ το 2015 έφτασε στα 2,81 Ευρώ το 2023).

|  |
| --- |
| ΕΙΣΑΓΩΓΕΣ ΜΕΛΙΟΥ ΣΤΗΝ ΚΥΠΡΟ 2015-2023\* |
| ΕΤΟΣ | ΠΟΣΟΤΗΤΑ  | METABOΛH % | ΑΞΙΑ  | METABOΛH % | ΚΟΣΤΟΣ/ΚG |
| 2023 Ιαν-Οκτ | 591.395 kg |  | 1.666.413 € |  | 2,81 € |
| 2022 | 871.523 kg | 13,8% | 2.419.102 €  | 4,5% | 2,77 € |
| 2021 | 765.004 kg | 8,3% | 2.315.004 € | 13,9% | 3 € |
| 2020 | 705.875 kg | 12% | 2.031.281€  | 12,5% | 2,87 € |
| 2019 | 626.430 kg | -13% | 1.804.178 € | -15% | 2,88 € |
| 2018 | 718.897 kg | -11% | 2.132.543 € | -11% | 2,97 € |
| 2017 | 807.158 kg | 41% | 2.404.732 € | 39% | 2,98 € |
| 2016 | 573.301 kg | -1% | 1.728.621 € | -2% | 3,02 € |
| 2015 | 578.909 kg | 0,1% | 1.772.329 € | 0,1% | 3,06 € |

***Πηγή: CYSTAT, επεξεργασία HS 0409***

\*το 2023 αφορά το χρονικό διάστημα Ιαν-Οκτ ενώ για τα έτη 2015-2022 αφορά το χρονικό διάστημα Ιαν-Δεκ.

Αντίστοιχα, οι κυπριακές **εξαγωγές μελιού** κινούνται σε πολύ χαμηλότερα επίπεδα από τις εισαγωγές. Το 2023(Ιαν-Οκτ) ανήλθαν σε 66.1 χιλ. Ευρώ και 7.518 kg. Κύριες αγορές προορισμού του κυπριακού μελιού για το 2019 ήταν το Ηνωμένο Βασίλειο (61.825 Ευρώ και 7.056 kg) , το Κατάρ (1.558 Ευρώ και 208 kg) και οι ΗΠΑ (2.606 Ευρώ και 225 kg).

**Οι προμηθευτές της κυπριακής αγοράς**

Οι σημαντικότερες χώρες που εξάγουν μέλι προς την Κύπρο για το έτος **2022** είναι σταθερά η **Ελλάδα ως ο κυριότερος προμηθευτής** της Κύπρου σε μέλι στην Κύπρο ακολουθεί **η Κίνα, η Γερμανία και η Ισπανία**.

Το 2022, το ελληνικό μερίδιο στις κυπριακές εισαγωγές μελιού(αξία) ανήλθε σε 75%, που αντιστοιχεί σε 1.823.038 χιλ. Ευρώ και 71%(ποσότητα), που αντιστοιχεί σε 624.195 kg. Ακολουθούν, για το έτος 2022, η Κίνα (με μερίδιο εισαγωγών 8.5%(αξία) που αντιστοιχεί σε 206.378 χιλ. Ευρώ και 15,4%(ποσότητα) που αντιστοιχεί σε 134.84 kg), τη Γερμανία (με μερίδιο εισαγωγών 4.9%(αξία) που αντιστοιχεί σε 120.555 χιλ. Ευρώ και 6.8% (ποσότητα), που αντιστοιχεί σε 59.820 kg και η Ισπανία (με μερίδιο εισαγωγών 3,9% που αντιστοιχεί 94.973 χιλ. Ευρώ και 4%(ποσότητα) που αντιστοιχεί σε 35.058 kg).

Αξίζει να σημειώσουμε ότι το μέλι από την Κίνα δεν εισάγεται συσκευασμένο αλλά χρησιμοποιείται ως πρόσμιξη σε κυπριακά brands.

***Πηγή: CYSTAT, επεξεργασία HS 0409***

***Πηγή: CYSTAT, επεξεργασία HS 0409***

**Κυριότεροι Προμηθευτές Μελιού στην Κύπρο 2022**

|  |  |  |  |
| --- | --- | --- | --- |
| ΠΡΟΜΗΘΕΥΤΗΣ | ΠΟΣΟΤΗΤΑ | ΑΞΙΑ | ΜΕΣΗ ΤΙΜΗ/KG  |
| ΕΛΛΑΔΑ |  624.195 kg | 1.823.038 € | 2,9 € |
| ΚΙΝΑ | 134.844 kg | 206.378 €  | 1,5 € |
| ΓΕΡΜΑΝΙΑ | 59.820 kg | 120.555 €  | 2,1 € |
| ΙΣΠΑΝΙΑ | 35.058 kg | 94.973 € | 2,7 € |
| ΒΟΥΛΓΑΡΙΑ | 6.122 kg | 43.076 € | 7 € |
| ΑΥΣΤΡΙΑ | 3.817 kg | 30.277 € | 7,9 € |
| ΙΤΑΛΙΑ | 2.530 kg | 18.267 € | 7 € |

***Πηγή: CYSTAT, επεξεργασία HS 0409***

Σε ό,τι αφορά την μέση τιμή εισαγωγής για το **2022**, το μέλι που εισήχθη από την Ελλάδα κόστισε 2,9 Ευρώ/κιλό, από την Κίνα 1,5 Ευρώ/κιλό και από τη Γερμανία 2,1 Ευρώ/κιλό.

**Οι εισαγωγές από Ελλάδα 2010-2023\***

**ΚΥΠΡΙΑΚΕΣ ΕΙΣΑΓΩΓΕΣ ΜΕΛΙΟΥ ΑΠΟ ΕΛΛΑΔΑ 2010-2023**

| ΕΤΟΣ | ΠΟΣΟΤΗΤΑ ΣΕ KG | ΜΕΤΑΒΟΛΗ % | ΑΞΙΑ ΣΕ ΕΥΡΩ | ΜΕΤΑΒΟΛΗ % | ΜΕΣΗ ΤΙΜΗ/ΚG | ΠΟΣΟΣΤΟ ΕΠΙ ΤΟΥ ΣΥΝΟΛΟΥ ΤΩΝ ΚΥΠΡΙΑΚΩΝ ΕΙΣΑΓΩΓΩΝ ΜΕΛΙΟΥ |
| --- | --- | --- | --- | --- | --- | --- |
| \*2023 Ιαν-Οκτ | 361.114 |  | 1.154.301 |  | 3,19€ |  |
| 2022 | 624.195 | 11.4% | 1.823.038 | 3% | 2,9 € | 71% |
| 2021 | 560.199 | 9% | 1.771.428 | 19% | 3,1 € | 73% |
| 2020 | 514.516 | 76% | 1.486.502 | 67% | 2,8 € | 72% |
| 2019 | 292.557 | -13% | 887.384 €  | -12% | 3,0 € | 51% |
| 2018 | 337.466 | -18% | 1.009.889 € | -24% | 3,0 € | 47% |
| 2017 | 413.263 | 72% | 1.324.980 € | 73% | 3,2 € | 55% |
| 2016 | 240.519 | -28% | 765.237 € | -18% | 3,2 € | 44% |
| 2015 | 333.257 | 91% | 930.680 € | 89% | 2,8 € | 53% |
| 2014 | 174.600 | 41% | 492.573 € | 29% | 2,8 € | 44% |
| 2013 | 123.829 | -10% | 383.118 € | -26% | 3,1 € | 34% |
| 2012 | 136.969 | -56% | 515.479 € | -8% | 3,8 € | 42% |
| 2011 | 312.434 | 154% | 562.567 € | 9% | 1,8 € | 48% |
| 2010 | 123.138 | -31% | 516.963 € | -29% | 4,2 € | 46% |

***Πηγή: CYSTAT, επεξεργασία HS 0409***

\*το 2023 αφορά το χρονικό διάστημα Ιαν-Οκτ, ενώ για τα έτη 2010-2022 αφορά το χρονικό διάστημα Ιαν-Δεκ.

Όπως φαίνεται από το παρακάτω γράφημα, οι εισαγωγές μελιού από την Ελλάδα και οι συνολικές εισαγωγές μελιού στην κυπριακή αγορά (σε όρους αξίας) ακολουθούν παράλληλη πορεία. Ειδικότερα παρατηρούμε ότι οι κυπριακές εισαγωγές μελιού από την Ελλάδα ακολουθούν ανάλογη αυξητική πορεία από το 2019 και μετέπειτα, σε σχέση με τις συνολικές εισαγωγές μελιού στην Κύπρο. Πιο συγκεκριμένα, οι εισαγωγές από την Ελλάδα το 2022, ανήλθαν σε 1.823.038 χιλ. Ευρώ, καταγράφοντας, σε όρους αξίας, το υψηλότερο ποσό μέσα στην επταετία 2016-2022 .

 

***Πηγή: CYSTAT***

**Η σήμανση του μελιού στην Κύπρο**

Η σήμανση του μελιού που πωλείται στην κυπριακή αγορά διέπεται από τους περί Μελιού Κανονισμούς του 2004 και 2015, οι οποίοι εναρμονίζονται με την Οδηγία 2001/110/ΕΚ (όπως αυτή έχει τροποποιηθεί μέχρι σήμερα).

**Χώρες συγκομιδής:** Σε ό,τι αφορά το μέλι το οποίο συσκευάζεται στην Κύπρο, είναι υποχρεωτικό στην σήμανσή του να αναγράφονται ονομαστικά οι χώρες συγκομιδής του. Στην περίπτωση αυτήν, δεν γίνονται αποδεκτές οι ενδείξεις «Μείγμα μελιών ΕΕ», «Μείγμα μελιών εκτός ΕΕ» ή «Μείγμα μελιών ΕΕ και εκτός ΕΕ».

Αντίθετα, η υποχρέωση αυτή δεν ισχύει για το μέλι το οποίο εισάγεται στην Κύπρο προ συσκευασμένο, σε συσκευασίες λιανικού εμπορίου οι οποίες φτάνουν στον τελικό καταναλωτή.

**Η διατροφική δήλωση** δεν είναι υποχρεωτική για το μέλι. Ωστόσο, εάν ένας εμφιαλωτής μελιού επιθυμεί εθελοντικά να συμπεριλάβει στη σήμανση μελιού διατροφική δήλωση, αυτή θα πρέπει να συμμορφώνεται πλήρως με τις σχετικές διατάξεις του Κανονισμού (ΕΕ) αριθ. 1169/2011, όπως ισχύει για τα τρόφιμα στα οποία η διατροφική δήλωση στη σήμανση είναι υποχρεωτική.

Μετά από σχετικό Διάταγμα το 12/2023, τα μέλια που προέρχονται μερικώς ή κυρίως, είτε από **θυμάρι** είτε από **πορτοκαλιά** και έχουν συγκομιστεί στην Κυπριακή Δημοκρατία, δύναται η ένδειξη ονομασίας υπό την οποία αυτά πωλούνται και αναγράφεται στη επισήμανσή τους, να συμπληρώνεται με πληροφορίες που αφορούν την ανθική ή φυτική τους προέλευση εφόσον οι γυρεόκοκκοι του πληρούν τις ακόλουθες προϋποθέσεις:

(i) έχουν **ελάχιστο ποσοστό γυρεόκοκκων θυμαριού (Thymus type) 16%,** όσον

αφορά το θυμάρι (Thymus type),

(ii) έχουν **ελάχιστο ποσοστό γυρεόκοκκων πορτοκαλιάς 3%,** όσον αφορά την

πορτοκαλιά.»

**Η λιανική αγορά της Κύπρου**

Οι ελληνικές ετικέτες πλέον είναι διαδεδομένες και στις κυπριακές υπεραγορές, καθώς και σε καταστήματα βιολογικών/delicatessen. Επίσης, ελληνικό μέλι περιέχεται ως συστατικό σε πολύ γνωστές κυπριακές ετικέτες, οι οποίες περιλαμβάνουν μίξη μελιών από διάφορες χώρες. Πράγματι, ορισμένες από τις πλέον διαδεδομένες ετικέτες μελιού στην Κύπρο, όπως η Ωραία Άλωνα και η Mavroudes, χρησιμοποιούν μίξη μελιών, από χώρες εντός και εκτός ΕΕ.

**Η ζήτηση κατά την τρέχουσα περίοδο**

Η ζήτηση μελιού στην κυπριακή αγορά παρουσιάζει αύξηση κατά τους φθινοπωρινούς και χειμερινούς μήνες (με κορύφωση την περίοδο των Χριστουγέννων) και κάμψη κατά τους υπόλοιπους μήνες του έτους.

**Οι τιμές στις λιανικής αγοράς**

Παραθέτουμε ενδεικτικές τιμές μελιού, το οποίο διατίθεται στις κυρίως στις κυπριακές υπεραγορές και ηλεκτρονικά καταστήματα για το έτος 2024.

|  |  |  |  |  |  |  |
| --- | --- | --- | --- | --- | --- | --- |
| **ΕΤΑΙΡΕΙΑ** | **ΟΝΟΜΑΣΙΑ ΜΕΛΙΟΥ** | **ΠΡΟΕΛΕΥΣΗ ΣΥΣΚΕΥΑΣΙΑ** | **ΤΥΠΟΣ ΠΡΟΙΟΝΤΟΣ** | **ΤΙΜΗ ΣΥΣΚΕΥΑΣΙΑΣ** | **ΤΙΜΗ €/1KGR** | **ΣΗΜΕΙΟ ΠΩΛΗΣΗΣ** |
| E.Stylianou Ltd | Η ΩΡΑΙΑ ΑΛΩΝΑ | ΕΕ | Ανθέων | 6.59 €/1000 GR | 6.59 | ΑΛΦΑ ΜΕΓΑ |
| E.Stylianou Ltd | Η ΩΡΑΙΑ ΑΛΩΝΑ | ΕΕ | Ανθέων | 4.95 €/475 GR | 10.42 | ΑΛΦΑ ΜΕΓΑ |
| Μ.Φ (Όρος Μαχαιρά) LTD | ΟΡΟΣ ΜΑΧΑΙΡΑ | Κύπρος | Άβραστο Ανθέων | 7.99 €/790 GR | 10,11  | ΑΛΦΑ ΜΕΓΑ |
| Μ.Φ (Όρος Μαχαιρά) LTD | ΟΡΟΣ ΜΑΧΑΙΡΑ | Κύπρος | Θυμαρίσιο | 7.75 €/ 480GR | 16.15 | ΑΛΦΑ ΜΕΓΑ |
| Μούσες |  Ελληνικό Μέλι ΜΟΥΣΕΣ | Ελλάδα | Ανθέων από Αγριολουλουδα και Βότανα | 5.95 €/700 GR | 8.5 | ΑΛΦΑ ΜΕΓΑ |
| ΑΛΦΑ ΜΕΓΑ | Μέλι | ΕΕ | Μέλι | 3.19 €/475 GR | 6.7 | ΑΛΦΑ ΜΕΓΑ |
| ΑΛΦΑ ΜΕΓΑ | Μέλι Ανθέων | Κύπρος | Ανθέων | 5.59 €/480 GR | 11.65 | ΑΛΦΑ ΜΕΓΑ |
| ΑΛΦΑ ΜΕΓΑ | Μέλι | Κύπρος | Θυμαρίσιο | 6,99 €/480 GR | 14.56 | ΑΛΦΑ ΜΕΓΑ |
| Μούσες |  Ελληνικό Μέλι ΜΟΥΣΕΣ | Ελλάδα | Θυμαρίσιο | 4.99 €/450 GR | 11.09 | ΑΛΦΑ ΜΕΓΑ |
| KOYTSOKOYMNIS LTD  | BLOSSOM ΒΙΟΛΟΓΙΚΟ ΜΕΛΙ  | Κύπρος | Βιολογικό Μέλι Ανθέων | 4.95 €/280 GR | 17.68 | ΑΛΦΑ ΜΕΓΑ |
| ΕΡΩΤΟΚΡΙΤΟΣ ΕΡΩΤΟΚΡΙΤΟΥ | ΝΕΚΤARINA ΑΒΡΑΣΤΟ ΜΕΛΙ | Κύπρος | Άβραστο Μέλι Ανθέων | 10.75 €/900 GR | 11.94 | ΑΛΦΑ ΜΕΓΑ |
| ΕΡΩΤΟΚΡΙΤΟΣ ΕΡΩΤΟΚΡΙΤΟΥ  | ΝΕΚΤARINA ΑΒΡΑΣΤΟ ΜΕΛΙ | Κύπρος | Άβραστο Μέλι Θυμαριού | 7.95 €/500 GR | 15.9 | ΑΛΦΑ ΜΕΓΑ |
| HONEYWELL Z.P LTD | ΤΟ ΤΖΙΒΕΡΤΙ | Κύπρος | Ανθέων | 5.99 €/485 GR | 12.35 | SUPERMARKETCY |
| HONEYWELL Z.P LTD | ΤΟ ΤΖΙΒΕΡΤΙ | Κύπρος | Θυμαρίσιο | 8.49 €/500 GR | 16.98 | SUPERMARKETCY |
| P&S DISTRIBUTORS | ΔΩΡΟ ΘΕΟΥ | Κύπρος | Ανθέων | 6.6 €/1000GR | 6.6 | SUPERMARKETCY |
| KALLAS PAPADOPOULOS | ROYAL BEE | EE | Ανθέων | 3.89 €/1000GR | 8.19 | SUPERMARKETCY |
| ΠΙΤΤΑΣ | ΦΙΝΟ Μέλι Αττική | Ελλάδα | Δάσους | 11.8 €/470GR | 24.5 | FOODFROMCYPRUS |
| ΜΕΛΙΤΙΜΟΝ | ΜΕΛΙΤΙΜΟΝ Μέλι Ελάτης | Ελλάδα | Ελάτης | 25 €/800GR | 31.2 | TASTEFROMCYPRUS |
| ΜΕΛΙΤΙΜΟΝ | ΜΕΛΙΤΙΜΟΝ Μέλι Ανθέων | Ελλάδα | Ανθέων | 26 €/800GR | 32.5 | TASTEFROMCYPRUS |
| ΜΕΛΙΡΑ | ΜΕΛΙΡΑ Μέλι Πεύκου | Ελλάδα | Πεύκου | 7.09 €/450GR | 15.75 | ΣΚΛΑΒΕΝΙΤΗΣ |
| ΜΕΛΙΡΑ | ΜΕΛΙΡΑ Μέλι Αγριοβελανιδιάς | Ελλάδα | Αγριοβελανιδιάς | 7.09 €/450GR | 15.75 | ΣΚΛΑΒΕΝΙΤΗΣ |
| ΜΕΛΙΡΑ | ΜΕΛΙΡΑ Μέλι Θυμάρι | Ελλάδα | Θυμαρίσιο | 7.88 €/450GR | 17.51 | ΣΚΛΑΒΕΝΙΤΗΣ |
| ΜΕΛΙΡΑ | ΜΕΛΙΡΑ Μέλι Λεβάντας | Ελλάδα | Λεβάντας | 7.88 €/450GR | 17.51 | ΣΚΛΑΒΕΝΙΤΗΣ |
| ΦΙΛΕΝΤΕΜ | Μέλι Θυμάρι Κρήτης | Ελλάδα | Θυμαρίσιο | 10.5 €/420GR | 15 | ΣΚΛΑΒΕΝΙΤΗΣ |
| MAYΡΟΥΔΗΣ ΑΕ | Μέλι Mavroudes | EE | Ανθέων | 2.84 €/380GR | 7.47 | CHEAPBASKETCY |
| MAYΡΟΥΔΗΣ ΑΕ | Μέλι Mavroudes | EE | Ανθέων | 5.9 €/1000GR | 5.9 | CHEAPBASKETCY |





1. Η χαμηλή παραγωγή μελιού κατά το έτος 2021 & 2016 συνδέεται κυρίως με τις κλιματολογικές συνθήκες που επικρατούν στην Κύπρο, ιδιαίτερα με τη χαμηλή βροχόπτωση του υδρολογικού έτους 2020-2021 και 2015-2016, η οποία ανήλθε στα 349 χιλιοστά και 309 χιλιοστά αντίστοιχα με αποτέλεσμα απώλεια μελισσοσμηνών. [↑](#footnote-ref-1)